Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: is magába foglaló jogállamiság elvét sérti az, hogy a hadigondozásról szóló 1994. évi XLV. törvény 10. §-a által a
Paragraph Index: 390

is magába foglaló jogállamiság elvét sérti az, hogy a hadigondozásról szóló 1994. évi XLV. törvény 10. §-a által a volt hadiárvák részére megállapított egyösszegű térítésnek a Hdt. 29. §-ának (1) bekezdésében meghatározott folyósítása esedékességi időpontját az 1996. Kvt. már második esetben, immár 1997. január 1-jére halasztotta. Véleményük szerint a jogbiztonság elve magában foglalja, hogy az állami szervek magatartása kiszámítható legyen az állampolgárok számára, különösen, ha az állam juttatásokat ígér bizonyos személyeknek. Az indítványozók szerint ekkor ugyanis a juttatás megadásával megnyílik az állampolgár igényérvényesítési joga a juttatás követelésére, az államnak pedig kötelezettsége keletkezik a teljesítésre. Egy indítványozó álláspontja szerint nem ütközik a hátrányos megkülönböztetés tilalmába, hogy az egyösszegű térítés folyósításának kezdő időpontját a volt hadiárvák tekintetében a hadirokkantakét és a hadiözvegyekét követően állapította meg a jogszabály, mert az életkori különbségekkel ésszerűen indokolható volt. Ezen indítványozó azt azonban már a hátrányos megkülönböztetésnek, az Alkotmány 70/A. §-ának (1) bekezdésében foglalt tilalmába ütközőnek tartotta, hogy az állam a kifizetés határidejét többször módosította, így azt ismételten időben eltolta. Egy indítványozó az Alkotmánynak a hátrányos megkülönböztetés tilalmát tartalmazó 70/A. §-ába ütközőnek tartotta, hogy a volt hadiárváknak a Hdt. 10. §-a alapján járó egyösszegű térítés folyósítását az 1995. Kvt., majd a

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes